|  |  |
| --- | --- |
| Σχολή ΜηχανικώνΤμήμα Μηχανολόγων ΜηχανικώνΤ. Θ. 1939 71004 Ηράκλειο ΚρήτηςΠληροφορίες.: Κώστας ΜανιαδάκηςΤηλ.: 2810-379848 e-mail: secretariat-mec@hmu.gr  | Ηράκλειο 14/02/2023Αριθ. Πρωτ: 9251 |

 **Προκήρυξη για την πρόσληψη εντεταλμένου διδάσκοντα με σχέση εργασίας ιδιωτικού δικαίου ορισμένου χρόνου στο τμήμα Μηχανολόγων Μηχανικών**

 Ο Πρόεδρος του Τμήματος Μηχανολόγων Μηχανικών, έχοντας υπόψη :

1. Τις διατάξεις των άρθρων 30, 64 και 173 του νόμου 4957/2022 (ΦΕΚ 141/τ.Α/21-07-2022),

2. Τις διατάξεις του νόμου 4610/2019 (ΦΕΚ 70/τ.Α/07-05-2019΄),

3. Τη με αριθ. πρωτ. Φ11/116043/Ζ2/23-09-2022 (ΑΔΑ: 6ΧΓΖ46ΜΤΛΗ-ΠΜΝ) απόφαση της Υπουργού Παιδείας και Θρησκευμάτων με θέμα «Κατανομή θέσεων για την πρόσληψη εντεταλμένων διδασκόντων στα Πανεπιστήμια για το ακαδημαϊκό έτος 2022- 2023»,

4. Τη με αρ. πράξης 97/Θ11/26-01-2023 απόφαση της Συγκλήτου του Ελληνικού Μεσογειακού Πανεπιστημίου με θέμα «Κατανομή θέσεων εντεταλμένων διδασκόντων στα τμήματα του Ελληνικού Μεσογειακού Πανεπιστημίου»,

5. Τη με αριθ. 77/Θ3/10-02-2023 απόφαση της Συνέλευσης του Τμήματος Μηχανολόγων Μηχανικών της σχολής Μηχανικών του Ελληνικού Μεσογειακού Πανεπιστημίου.

**Προκηρύσσει**

την πλήρωση θέσης εντεταλμένου διδάσκοντα**,** προκειμένου να καλυφθούν εκπαιδευτικές ανάγκες του Τμήματος, για το ακαδημαϊκό έτος 2022-2023 για το γνωστικό αντικείμενο «**Φυσική**» και τη διδασκαλία του μαθήματος  **Φυσική Ι Ι ( Θ/Ε ).**

Οι επιλεγέντες θα προσληφθούν με σύμβαση εργασίας ιδιωτικού δικαίου ορισμένου χρόνου στη βαθμίδα του Επίκουρου Καθηγητή με καθεστώς πλήρους ή μερικής απασχόλησης ανάλογα με τις διαθέσιμες πιστώσεις οι οποίες προέρχονται από τον προϋπολογισμό του Ελληνικού Μεσογειακού Πανεπιστημίου. Η πρόσληψη των υποψηφίων που θα επιλεγούν τελεί υπό την αίρεση ότι το Υπουργείο Παιδείας και Θρησκευμάτων θα διαθέσει τις απαιτούμενες πιστώσεις στο Ελληνικό Μεσογειακό Πανεπιστήμιο σύμφωνα με την παραπάνω απόφαση της Υπουργού Παιδείας και Θρησκευμάτων. Οι ενδιαφερόμενοι πρέπει να είναι κάτοχοι διδακτορικού διπλώματος και θα διεξάγουν ερευνητικό και εργαστηριακό έργο σύμφωνα με το διδακτικό έργο που θα τους ανατεθεί και το οποίο θα παρέχεται υποχρεωτικά τις ημέρες και τις ώρες που αναγράφονται στο εγκεκριμένο ωρολόγιο πρόγραμμα του Τμήματος. Δεν επιτρέπεται η απασχόληση ως εντεταλμένων διδασκόντων φυσικών προσώπων που έχουν μία (1) από τις ακόλουθες ιδιότητες:

α) Ομότιμοι Καθηγητές και αφυπηρετήσαντα μέλη Δ.Ε.Π. του οικείου ή άλλου Α.Ε.Ι. της ημεδαπής ή αλλοδαπής,

β) μέλη Δ.Ε.Π., Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Α.Ε.Ι.,

γ) ερευνητές και λειτουργικοί επιστήμονες ερευνητικών και τεχνολογικών φορέων του άρθρου 13Α του ν. 4310/2014 (Α’ 258) και λοιπών ερευνητικών οργανισμών,

δ) συνταξιούχοι του ιδιωτικού ή ευρύτερου δημόσιου τομέα,

ε) υπάλληλοι με σχέση δημόσιου δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014,

στ) φυσικά πρόσωπα που έχουν υπερβεί το εξηκοστό έβδομο (67ο) έτος της ηλικίας.

Καλούνται οι ενδιαφερόμενοι που διαθέτουν τα νόμιμα προσόντα να καταθέσουν τα παρακάτω δικαιολογητικά:

1. Τυποποιημένη αίτηση

2. Βιογραφικό σημείωμα (σε ηλεκτρονική μορφή)

3. Ευκρινή αντίγραφα των τίτλων σπουδών (ΔΙΚΑΤΣΑ/ΔΟΑΤΑΠ όπου απαιτείται)

4. Βεβαίωση απόδειξης διδακτικής εμπειρίας στην Τριτοβάθμια Εκπαίδευση, στο ίδιο ή σε άλλο ΑΕΙ

5. Βεβαίωση επαγγελματικής προϋπηρεσίας

6. Αντίγραφα ερευνητικών εργασιών (σε ηλεκτρονική μορφή)

7. Βεβαίωση ασφάλισης/εγγραφής στο Ι.Κ.Α. – Ε.Τ.Α.Μ. (βεβαίωση ή αποδεικτικό κατοχής Αριθμού Μητρώου ΙΚΑ)

8. Υπεύθυνη Δήλωση του Ν.1599/86 για το αν κατέχουν ή όχι δεύτερη απασχόληση στο Δημόσιο Τομέα ή σε Κρατικά Νομικά Πρόσωπα Δημοσίου και Ιδιωτικού Δικαίου ή στους φορείς Τοπικής Αυτοδιοίκησης και του Δημόσιου Τομέα ή σε Διεθνείς Οργανισμούς, ή οιαδήποτε άλλη επαγγελματική απασχόληση ή συνταξιοδοτούνται από τους παραπάνω φορείς.

Οι ενδιαφερόμενοι που έχουν τα προβλεπόμενα προσόντα, να δηλώσουν το ενδιαφέρον τους, υποβάλλοντας σχετική αίτηση με τα απαραίτητα δικαιολογητικά, μέχρι 24-02-2023, στη Γραμματεία του Τμήματος στη διεύθυνση:

Ελληνικό Μεσογειακό Πανεπιστήμιο

Σχολή Μηχανικών

Τμήμα Μηχανολόγων Μηχανικών

Τ. Θ. 1939

71004 Ηράκλειο Κρήτης

Πληροφορίες: Κώστας Μανιαδάκης

Τηλ: 2810-379848

e-mail: secretariat-mec@hmu.gr

Υπόψη κ. Μανιαδάκη Κων/νου

Ο Πρόεδρος του τμήματος

(Υπογραφή\*)

Γεώργιος Καβουλάκης

\*Η υπογραφή έχει τεθεί στο πρωτότυπο που παραμένει στο αρχείο του φορέα